मनोज जी इतने लोगों का मरना भले ही इलेक्ट्रॉनिक मीडिया के लिए ख़बर नहीं हो, पर प्रिंट मीडिया के लिए ये बड़ी ख़बर है। यकीन न हो तो राजस्थान से प्रकाशित होने वाले कुछ समाचार पत्रों के मुख पृष्ठ पर निगाह डालिए। एक दूसरे पर चढ़े लोग, कुछ चीखते हुए, कुछ आँखें फाड़ कर कुछ कहने की कोशिश करते हुए, कुछ अचेत, तो कुछ बेबस से मौत का इंतज़ार करते हुए। ऐसा वीभत्स दृश्य जिसे देखने वालों के रौंगटे खड़े हो जाए। और ये फोटो कुछ अख़बारों में सिर्फ़ इसलिए छपे क्योंकि वे अपने पत्रकार धर्म का पालन कर रहे थे। शायद मौत का वो चेहरा जो टी.वी.चैनलों पर दिखने से बच गया था वो समाचार पत्रों में दिखाई दे गया। और ये वोही समाचार पत्र हैं जो वीभत्सता के लिए टी.वी.चैनलों को जी भर कर कोसते हैं।